Source: https://www.obecolesna.sk/nasa-obec/13-uradne-oznamy/1480-vyberove-konanie-na-obsadenie-funkcie-riaditela-zakladnej-skoly-s-materskou-skolou-olesna-464
Timestamp: 2020-06-01 16:37:51+00:00
Document Index: 4604241

Matched Legal Cases: ['§ 4', '§ 5', '§ 6', '§ 34', '§ 6', '§ 3', '§ 14', '§ 3', '§ 10']

Obec Olešná - Výberové konanie na obsadenie funkcie riaditeľa Základnej školy s materskou školou Olešná 464
Výberové konanie na obsadenie funkcie riaditeľa Základnej školy s materskou školou Olešná 464
Zriaďovateľ Základnej školy s materskou školou Olešná 464 vyhlasuje dňom 01.10.2019 podľa § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) a podľa § 5 zákona č. 552/2003 Z. z. o výkone práce vo verejnom záujme v znení neskorších predpisov (ďalej len „zákon č. 552/2003 Z. z.“) výberové konanie na obsadenie funkcie riaditeľa Základnej školy s materskou školou Olešná 464
Požadované kvalifikačné predpoklady podľa § 6 ods. 1 písm. a), b), c) a d) a § 34 ods. 2 písm. a), b) a c) zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov:
• kvalifikačné predpoklady a osobitné kvalifikačné požiadavky podľa vyhlášky č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov pre daný druh a typ školy,
• vykonanie 1. atestácie alebo jej náhradnej formy,
• najmenej 5 rokov pedagogickej činnosti,
• osobnostné a morálne predpoklady, občianska bezúhonnosť,
• bezúhonnosť, *
• ovládanie príslušnej legislatívy,
• prihláška /žiadosť o zaradenie do výberového konania,
• lekárske potvrdenie o telesnej a duševnej spôsobilosti (v zmysle § 6 zákona č. 317/2009 Z. z.)
• písomný návrh koncepcie rozvoja školy
• čestné vyhlásenie o neodvolaní z funkcie riaditeľa školy podľa § 3 ods. 7 písm. a), c) a e) a ods. 8 písm. c) zákona č. 596/2003 Z. z.,
• údaje k preukázaniu bezúhonnosti*
• súhlas uchádzača na použitie osobných údajov pre potreby výberového konania v súlade s § 14 zákona č. 18/2018 Z.z. o ochrane osobných údajov a o zmene a doplnení niektorých zákonov
Prihlášku a požadované doklady do výberového konania je potrebné zaslať alebo osobne doručiť v termíne do: 31. októbra 2019 do 15.00 hod. na adresu: Obec Olešná, Obecný úrad Olešná č. 493, 023 52 v zalepenej obálke s uvedením adresy odosielateľa a s označením: „Výberové konanie na funkciu riaditeľa Základnej školy s materskou školou, Olešná 464 – NEOTVÁRAŤ“.
Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Prihlášky zaslané po termíne, nebudú zaradené do výberového konania. Rozhodujúci je dátum podania na poštovej pečiatke, v prípade osobného doručenia pečiatka podateľne vyhlasovateľa.
v. r. Štefan Cudrák, starosta obce
V Olešnej, dňa: 30.09.2019
* Na účel preukázania bezúhonnosti podľa § 3 ods. 6 zákona č. 552/2003 Z. z. treba predložiť údaje potrebné na vyžiadanie výpisu z registra trestov podľa § 10 ods. 4 písm. a) zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov. Údaje sa budú overovať len u úspešného kandidáta.
Pozvánka na rokovanie Obecného zastupiteľstva obce Olešná - 03.06.2020 o 16.00 hod.
Oznam o predbežnej organizácii vyučovania od 01.06.2020 v ZŠ s MŠ 464